**Hallgatói ügyintézés és érdekképviselet**

**Az Eszterházy Károly Főiskola komplex támogatás nyújt hallgatói számára a tanulmányi idejük alatt tanulmányi, információs, tanulási, pályaorientációs, mentálhigiénés, életvezetési, karrier-tanácsadás területeken. Ezeket a feladatokat különböző szervezeti egységek látják el.**

Tanulmányi Igazgatóság - **Tanulmányi és Oktatásszervezési Osztály** (TO)

A TO feladata: hallgatókkal kapcsolatos **nyilvántartások vezetése** tanulmányi ügyeinek intézése, a hallgatók **tájékoztatás**a a tanulmányi kötelezettségeikről, azok teljesítésének módjáról, a **hallgatói pénzügyek** (ki- és befizetések) koordinálása és a **végzett hallgatók** bizonyítványainak, okleveleinek és oklevélmellékleteinek, valamint kreditigazolásainak előkészítése és kiállítása,

**Ügyfélfogadási idő:
Hétfő:** 9.30-11.00 **Szerda:** 9.30-11.00 **Péntek:** 8.00-11.00

**Irodák:
B épület** 29-32. iroda (3300 Eger, Egészségház u. 4.)
**C épület** (3300 Eger, Leányka u. 6.)



**Dékáni Hivatalok** (DH)

A Hivatal a Kar központi adminisztratív szervezeti egysége. A Hivatal feladata a kar gazdasági ügyeinek, valamint a kar személyzeti és munkaügyi feladatainak kezelése. A Hivatal ezen tevékenységeinek felügyeletét a dékánja látja el. A Hivatal tanulmányi ügyekben együttműködik a TO osztályvezetőjével. A Hivatal hallgatói tanulmányokkal összefüggő munkáját a kari Kreditátviteli és Tanulmányi Bizottságok segítik.



Operatív és Szervezési Igazgatóság - **Hallgatói Szolgáltató Központ** (HSZK)

A Hallgatói Szolgáltató Központ széles feladatkörrel rendelkezik, melynek elsődleges célja az Eszterházy Károly Főiskola hallgatói számára tanulmányi, gazdasági, életvezetési, idegen nyelvi és szabadidős **információszolgáltatás**, és tanulmányi, kollégiumi, gazdasági, karrier, mentálhigiénés és életvezetési **tanácsadás** (kortárssegítő mentálhigiénés tanácsadás - KoMeTI) biztosítása. Ezen kívül munkatársaink az oktatásszervezési feladatok segítésének, a **kollégiumi ügyek** koordinálásának, az **öregdiák tevékenység** végzésének, a **szakmai gyakorlatokkal kapcsolatos adminisztrációs tevékenység**nek, valamint a kiemelt intézményi **rendezvények szervezésének** feladatait is ellátják.



**Főiskolai Hallgatói Önkormányzat** (FHÖK)

"A Főiskolai Hallgatói Önkormányzat (FHÖK) tagja minden a Főiskolával hallgatói jogviszonyban álló hallgató, függetlenül, hogy milyen munkarendben végzi tanulmányait. Az FHÖK az intézményen belül elsősorban a hallgatói **érdekképviselet** intézményesült szervezete. Célunk egy olyan hallgatói szervezet működtetése és fenntartása, mely a hallgatók érdekeit maximálisan szem előtt tartva tevékenykedik. Ennek egyik fontos sarokköve, hogy a Főiskola hallgatói ügyeket tárgyaló bizottságaiban részt veszünk, így például a Szenátusban, a Szenátus mellett működő bizottságokban, a Kari Tanácsokban, a Kari Tanács melletti működő bizottságokban egyaránt.
Érdekvédelmi szervezet révén igyekszünk minden felmerülő kérdésben maximális **segítséget nyújtani** hallgatótársaink számára, teljes diszkréció mellett. Amennyiben felmerül bármilyen problémád, keress minket bizalommal, és tudásunk legjavát latba vetve fogunk küzdeni a Téged megillető jogok érvényesítéséért.
Ezen felül természetesen fontos a **Főiskolás élet**, és a jó hangulat biztosítása a hallgatótársaink számára, számotokra, hiszen ezen időszak életük egyik legszebb része, amihez mi kötelességünknek érzünk hozzátenni. Ennek a célnak a megvalósítása érdekében számos rendezvénnyel szolgálunk, melyek kikapcsolódást nyújthatnak azon időszakokra, amikor szeretnél az iskolapadon kívül is eltölteni egy kis időt.
Kérdés esetén, keress minket bizalommal az **Almagyardombi Kollégium földszint**jéna**8**-as irodában, vagy a 36/520 400-as telefonszám **3066-os mellék**én, vagy a **hok@ektf.hu e-mail** címen." Zvara Patrik elnök

Web: [hok.ektf.hu](http://hok.ektf.hu/)